Ranskan presidentinvaali 2017

**Ranskan presidentinvaalin 2017** ensimmäinen kierros järjestettiin 23. huhtikuuta 2017. Koska yksikään ehdokas ei saanut selvää enemmistöä, 7. toukokuuta järjestettiin toinen kierros, jossa olivat mukana kaksi eniten ääniä saanutta ehdokasta, Emmanuel Macron En Marche! -puolueesta ja Marine Le Pen Kansallisesta rintamasta. Virassa oleva presidentti François Hollande (PS) ilmoitti 1. joulukuuta 2016 ettei aio asettua ehdolle toista kertaa. Ensimmäisellä kierroksella ehdokkaita oli yhteensä yksitoista. Presidentinvaalin jälkeen 11. ja 18. kesäkuuta järjestetään parlamenttivaalit, joissa valitaan Ranskan kansalliskokouksen jäsenet.

Tasavaltalaisten François Fillon ja Kansallisen rintaman Marine Le Pen johtivat ensimmäisen kierroksen mielipidemittauksissa marraskuun 2016 ja tammikuun 2017 välillä. Tammi–helmikuun vaihteessa erot mittauksissa tiukentuivat, kun En Marche! -puolueen Emmanuel Macron ja Sosialistisen puolueen Benoît Hamon nousivat mittauksissa. Fillonin kannatus laski, kun hänen kampanjansa joutui ”Penelopegateksi” nimetyn skandaalin ryöpyttelemäksi. Väittelyissä hyvin menestynyt Jean-Luc Mélenchon La France insoumise -puolueesta alkoi nousta mittauksissa merkittävästi maaliskuussa ja oli ennen ensimmäistä kierrosta neljännellä sijalla.

Toiselle kierrokselle etenivät Macron ja Le Pen. Vuorokausi ensimmäisen kierroksen jälkeen Le Pen ilmoitti luopuvansa puolueensa puheenjohtajuudesta väliaikaisesti.

## Tausta
Ranskan tasavallan presidentti valitaan viiden vuoden toimikaudelle kaksikierroksisilla vaaleilla perustuslain 7. artiklan mukaisesti: jos yksikään ehdokas ei saa ehdotonta enemmistöä (toisin sanoen mukaan lukien tyhjät ja hylätyt äänet) ensimmäisellä kierroksella, järjestetään toinen kierros kahden eniten ääniä saaneen ehdokkaan välillä. Vuonna 2017 ensimmäinen ja toinen kierros järjestetään 23. huhtikuuta ja 7. toukokuuta.

Ranskan perustuslakineuvosto julkistaa ensimmäisen kierroksen tulokset 24.–26. huhtikuuta ja ilmoittaa virallisesti tarkan tuloksen 26. huhtikuuta; toisen kierroksen menetelmä on sama. Ranskan uusi presidentti julistetaan 11. toukokuuta, jonka jälkeen hänen virkaanastujaisensa pidetään viimeistään 14. toukokuuta.

## Ehdokkaat
Perustuslakineuvosto julkisti 18. maaliskuuta 2017 yhdentoista ehdokkaan nimet, jotka olivat saaneet tarvittavat 500 pätevää tukijaa.



Tiedosto:Portrait 3 - Flickr - dupontaignan (cropped).jpg|Debout la France (DLF):**[[Nicolas Dupont-Aignan]]**Puolueen puheenjohtaja 2008–, Essonnen kansanedustaja 1997–,Yerresin määri 1995–
Tiedosto:Le Pen, Marine-9586 (cropped).jpg| **[[Marine Le Pen]]**Puolueen puheenjohtaja 2011–, MEP 2004– 
Tiedosto:Emmanuel Macron crop.jpg| **[[Emmanuel Macron]]**Puolueen puheenjohtaja 2016–, talous- ja elinkeinoministeri 2014–2016 
Tiedosto:2015-03-18 20-21-20 meeting-soc-belfort (cropped).jpg| **[[Benoît Hamon]]**Yvelinesin kansanedustaja 2012, 2014– 
Tiedosto:2017-02-11 16-10-22 meeting-lo-belfort (cropped).jpg| **[[Nathalie Arthaud]]**Puolueen puolestapuhuja 2008–
Tiedosto:Philippe Poutou 2011 (cropped).jpg|Nouveau Parti anticapitaliste (NPA): **[[Philippe Poutou]]**Puolueen puolestapuhuja 2009–
Tiedosto:MoDem regional elections 2010-01-24 n06.jpg|Résistons !: Pyrénées-Atlantiquesin kansanedustaja 2002–, Lourdios-Ichèren määri 1977–
Tiedosto:Meeting Mélenchon Toulouse - 2017-04-16 - Jean-Luc Mélenchon - 41 (cropped 2).jpg| **[[Jean-Luc Mélenchon]]**MEP 2009–
Tiedosto:François ASSELINEAU.jpg|Union Populaire Républicaine (UPR): **[[François Asselineau]]**Puolueen puheenjohtaja 2007–
Tiedosto:François Fillon 2010 (cropped).jpg|Les Républicains (LR): **[[François Fillon]]**Pariisin kansanedustaja 2012–, pääministeri 2007–2012


## Mielipidemittaukset
;Ensimmäinen kierros

;Toinen kierros

## Tulokset

## Lähteet

## Aiheesta muualla